Ученик сам V1 разреда ОШ ,,Ђура Јакшић“ у Зајечару. Карате тренирам непуне три године, и то у Карате клубу ,,Tenshi“.

Учествовао сам на многим такмичењима и до сада освојио 23 медаље. Моји највећи успеси у земљи били су у Књажевац, Пуковац, Зрењанин, Медвеђа, Лесковац... Такмичење у Књажевцу у априлу 2018. године ми је било прво и одмах сам освојио две златне медаље у обе дисциплине у којима сам се такмичио: кате и борбе. Када сам радио борбе, ставили су ме да се борим против црног појаса, а ја сам тада носио бели. Ипак сам био скроз опуштен и уверен да ћу победити, што се на крају и десило. Био сам пресрећан.

Најбитније такмичење на коме сам учествовао било је светско првенство у Немачкој, у Штутгарту, које се одржавало од 1. до 3. новембра 2019. Путовали смо два дана и били смештени у хотелу. Гледали смо како каратисти губе медаље, али ми нисмо губили наду, већ смо се борили до краја. Србија је, као и до сада, била врло успешна – победила је многе државе и заузела друго место по броју медаља. Ја сам освојио златну медаљу у дисциплини будосан и треће место у дисциплини фудокан спорт ката. Постао сам светски шампион!

Имам циљ да напредујем у каратеу. Трудићу се да оправдам титулу светског првака и надам се да ћу једног дана постати и тренер. Карате обожавам и за њега живим.